|  |
| --- |
| Karsten HøeghBregningevej 134892 KettingeCVR nr. 10260582 |

# Tåstrupvej 3, 4880 Nysted - udsættelse af Revurdering

Guldborgsund Kommune meddelte d. 2. juli 2010 § 11 miljøgodkendelse til svineproduktionen på din ejendom Tåstrupvej 3, 4880 Nysted. I henhold til reglerne i husdyrgodkendelsesbekendtgørelsen[[1]](#footnote-1) skal godkendelser efter § 11 tages op til revurdering efter 8 år. Der skal dog kun foretages revurdering, hvis produktionen har for stor ammoniak påvirkning (totaldepostion) på nærmeste beskyttede naturområder (kategori 1 og 2 natur i henhold til husdyrgodkendelsesbekendtgørelsen).

Det er Guldborgsund Kommunes vurdering, at produktionen på Tåstrupvej 3 overholder kravene til maksimal ammoniak påvirkning af de nærmest liggende kategori 1 og 2 naturområder. Kravet om revurdering frafaldes derfor på nuværende tidspunkt.

I 2017 blev der meddelt et tillæg til din produktion på Tåstrupvej 3. Det samlede dyrehold (godkendelsen fra 2010 + tillæg fra 2017) skal derfor revurderes, når miljøgodkendelsen fra 2017 bliver 8 år gammel. Dvs. Guldborgsund Kommune skal tage din samlede godkendelse op igen i 2025.

Ovenstående afgørelse er truffet i henhold til § 40 stk. 2 i husdyrgodkendelsesbekendtgørelsen og kan jf. samme bekendtgørelses § 61 ikke påklages.

Har du spørgsmål til ovenstående, er du velkommen til at kontakte Mette Wolthers på tlf. 5473 2006 eller E-mail: mewol@guldborgsund.dk

|  |  |
| --- | --- |
| Med venlig hilsen |  |
| Annette Bruun HansenMiljøtekniker | Mette WolthersTeknikumingeniør |
|  |  |

1. Bekendtgørelse nr. 1467 af 06-12.2018 om godkendelse og tilladelse m.v. af husdyrbrug. [↑](#footnote-ref-1)